text: রাত পোহালেই মাধ্যমিকের ফল প্রকাশ, তীব্র উৎকন্ঠায় পরীক্ষার্থীরা | West Bengal Madhyamik results 2014 tomorrow, Check results here - Bengali Oneindia
  4 min ago বিজেপির জোর ধাক্কা কংগ্রেসকে, গান্ধী পরিবার ঘনিষ্ঠ তিনবারের সাংসদের যোগ পদ্মশিবিরে
  10 min ago প্রেসিডেন্সির ওয়াল অফ ফেমে জায়গা করে নিতে চলেছেন অভিজিৎ
  20 min ago আগামিকালের মধ্যে বিবাদ মেটান, অযোধ্যা মামলায় নির্দেশ প্রধান বিচারপতি গগৈ-এর
  22 min ago এপ্রিলের পর আবারও দেশের জিডিপি কমে দাঁড়াল ৬.১ শতাংশে
  রাত পোহালেই মাধ্যমিকের ফল প্রকাশ, তীব্র উৎকন্ঠায় পরীক্ষার্থীরা
  | Updated: Wed, May 21, 2014, 15:49 [IST]
  কলকাতা, ২১ মে : রাত পোহালেই মাধ্যমিকের ফল প্রকাশ। জীবনের প্রথম বড় পরীক্ষার ফল নিয়ে উৎকন্ঠায় রাজ্য়ের বহু ছাত্রছাত্রী। এবার রাজ্যজুড়ে ভোট দিয়েছেন ১০ লক্ষ ৫০ হাজার ৯৫৯পরীক্ষার্থী। এদের মধ্যে ৪ লক্ষ ৫২ হাজার ১৮২ জন ছাত্র ও ৪ লক্ষ ৮৯ হাজার ৭৬০ জন ছাত্রী রয়েছেন। অন্যান্য রাজ্যের পরীক্ষার্থী রয়েছেন ৮৪৬ জন। ৮৫ জন রয়েছেন কারাবন্দী-পরীক্ষার্থী। দৃষ্টিহীন পরীক্ষার্থীর সংখ্যা ১৭১ জন। মূক ও বধির পরীক্ষার্থীর সংখ্যা যথাক্রমে ৯৪ এবং ২৩৮।
  এবছর মাধ্যমিক পরীক্ষা শুরু হয়েছিল ফেব্রুয়ারি মাসের ২৪ তারিখ থেকে। পরীক্ষা চলেছিল ৬ মার্চ পর্যন্ত। গত বছরের তুলনায় এবছরের পরীক্ষার্থীর সংখ্যা বেড়েছে প্রায় ১৪,০০০। বেড়েছে মহিলা পরীক্ষার্থীদের সংখ্যাও।
  এবছর যাতে ফল ঘোষণার ক্ষেত্রে কোনও ভুল-ত্রুটি না হয় তার জন্য আগে থেকেই নানা সতর্কতা অবলম্বন করেছেন মধ্যশিক্ষা পর্ষদ। এদিন সকাল ১০ টা থেকে পর্ষদের ওয়েবসাইটে জানা যাবে ফল। wbresults.nic.in, http://results.banglarmukh.gov.in/, wbbse.org এই চারটি ওয়েবসাইটে ক্লিক করে জানা যাবে মাধ্যমিকের ফল। (রেজাল্ট জানতে ক্লিক করুণ এখানে)
  ওয়েবসাইটের পাশাপাশি ফোনে এসএমএস-এও জানা যাবে রেজাল্ট। মাধ্যমিকের ফল জানতে WB10ROLL NUMBER টাইপ করে ৫৬২৬৩ নম্বরে পাঠিয়ে দিলেই পরীক্ষার্থীর ফল এসএমএস আকারে তাঁর ফোনে চলে আসবে।
  যদিও প্রত্যেক বছরের মতো এবছরও মার্কশিটের হার্ডকপি ছাত্রছাত্রীদের সংশ্লিষ্ট স্কুল থেকেই দেওয়া হবে। ফল ঘোষণার দিনই স্কুল থেকে পাওয়া যাবে মার্কশিট।
  ইতিমধ্যেই সিবিএসসি বোর্ডের দশম শ্রেণীর ফল ঘোষণা হয়ে গিয়েছে। আজ আইসিএসসি বোর্ডের ফল ঘোষণা। যদিও এই দুই দশম শ্রেণীর পরীক্ষার থেকে ডব্লুবিবিএসই (ওয়েস্ট বেঙ্গল বোর্ড অফ সেকেন্ডারি এডুকেশন)কঠিন পরীক্ষা বলেই বিবেচিত হয়। যদিও গত কয়েক বছরে মাধ্য়মিক পরীক্ষার্থীদের ক্ষেত্রে পরীক্ষাপদ্ধতি কিছুটা হলেও সহজ করা হয়েছে।